## DOKUMENTI KONSULTATIV

**Për projektligjin “Për disa shtesa dhe ndryshime në ligjin nr.8402, datë 10.9.1998 “Për kontrollin dhe disiplinimin e punimeve të ndërtimit”, i ndryshuar”**

|  |
| --- |
| Ministria e Infrastrukturës dhe Energjisë, në kuadër të procesit të konsultimit të projektligjit **“Për disa shtesa dhe ndryshime në ligjin nr.8402, datë 10.9.1998 “Për kontrollin dhe disiplinimin e punimeve të ndërtimit”, i ndryshuar”,** mirëpret sugjerimet nga qytetarët, ekspertë të fushës, nga të gjitha institucionet dhe subjektet e interesuara, organizata jofitimprurëse, shoqëria civile, të drejtat ose objekti i veprimtarisë të të cilave ka të bëjë apo ndikohet në mënyrë të drejtpërdrejtë ose jo nga përcaktimet e kësaj nisme ligjore.  |

**Kohëzgjatja e konsultimeve:**

|  |
| --- |
| Konsultimet në portalin e Regjistrit Elektronik: 20 ditë pune, duke filluar nga data 30 Nëntor deri në 28 Dhjetor 2023. |

**Si të përgjigjeni:**

|  |
| --- |
| Kontributet që në kuadër të procesit të konsultimit dhe përmirësimit të përmbajtjes së projektligjit, do të përcillen nga institucionet e interesuara nëpërmjet postës elektronike drejtuar Ministrisë së Infrastrukturës dhe Energjisë, me anë të:1. Regjistrit elektronik në adresën [http://ëëë.konsultimipublik.gov.al](http://www.konsultimipublik.gov.al),
2. Në adresën postare të Ministrisë së Infrastrukturës dhe Energjisë: Rr.Abdi Toptani, 4,Tiranë,
3. Në adresën e e-mailit të koordinatorit për konsultimin publik vilma.davidhi@infrastruktura.gov.al,

si dhe nëpërmjet komenteve të drejtpërdrejta në tryezat e konsultimit që eventualisht mund të zhvillohen në Ministrinë e Infrastrukturës dhe Energjisë. |

**Kontakti:**

|  |
| --- |
| Vilma Davidhi, Koordinatore për konsultimin publik në Ministri: vilma.davidhi@infrastruktura.gov.al |

**Datat dhe vendet e takimeve publike:**

|  |
| --- |
| E-Konsultimi: në portalin “Regjistri Elektronik për Njoftimet dhe Konsultimet Publike” 20 ditë pune, duke filluar nga data 30 Nëntor 2023.  |

**Sfondi i propozimit legjislativ**

|  |
| --- |
| Ky projektligj vjen si domosdoshmëri për të përmirësuar procesin e zhvillimit të territorit, që vjen si rezultat i përvojës së deritanshme me zbatimin e këtij ligji. Gjatë punës në zbatim të këtij ligji, janë evidentuar nevoja për të saktësuar aspekte teknike dhe proceduriale në fushën e zbatimit të punimeve të ndërtimit. Ndryshimet e propozuara synojnë rregullime në ligjin ekzistues nr.8402, datë 10.09.1998 “Për kontrollin dhe disiplinimin e punimeve të ndërtimit”, i ndryshuar. Këto rregullime vijnë si rezultat i problematikave të ndryshme që janë hasur në praktikë, gjatë implementimit të ligjit aktual. Konkretisht, këto ndryshime kanë si objektiv:1. monitorimin e procesit të punimeve të ndërtimit, që kryhen mbi bazën e vendimeve të miratuara nga Këshilli Kombëtar i Territorit;
2. vënien në dijeni të Sekretariatit Teknik të KKT-së, nga ana e subjekteve të përcaktuara në ligj, lidhur me të gjithë ndryshimet e mundshme në projekt;
3. saktësimin e terminologjisë së përdorur.
 |

**Propozimet**

|  |
| --- |
| ProKy projektligj parashikon disa shtesa dhe ndryshime në dispozitat e ligjit ekzistues nr.8402,datë 10.09.1998 “Për kontrollin dhe disiplinimin e punimeve të ndërtimit”, i ndryshuar.Neni 1, përcakton se Neni 2, zëvendësohet si më poshtë:“Ky ligj zbatohet për të gjitha punimet e zbatimit, mbikëqyrjet dhe kolaudimet e punimeve të ndërtimit, që realizohen nga persona fizikë dhe juridikë, vendas ose të huaj, në territorin e Republikës së Shqipërisë, sipas projekteve të miratuara nga autoritetet përgjegjëse të zhvillimit të territorit.”Neni 2, përcakton se në Nenin 7/1 “Përgjegjësia e mbikëqyrësit”, bëhen këto shtesa dhe ndryshime:a) në pikën “1”, pas fjalëve “Inspektoriatin Vendor të Mbrojtjes së Territorit të bashkisë”, shtohet togfjalëshi “dhe Sekretariatin teknik të Këshillit Kombëtar të Territorit dhe Ujit (KKTU) për lejet e ndërtimit të lëshuara nga KKTU”.b) në pikën “2”, togfjalëshi “autoritetin përgjegjës së planifikimit” ndryshohet me togfjalëshin “autoritetin përgjegjës së zhvillimit”Neni 3, përcakton se në Nenin 8, pika “6”, pas togfjalëshit “Inspektoriatin Kombëtar të Mbrojtjes së Territorit”, shtohet togfjalëshi “dhe Sekretariatin teknik të Këshillit Kombëtar të Territorit dhe Ujit për lejet e ndërtimit të lëshuara nga KKTU”.Neni 4, përcakton se në Nenin 9, paragrafi i parë zëvendësohet si më poshtë: “Për të gjitha objektet e përkufizuara në pikën “1” të nenit 3 të këtij ligji, zbatuesi i punimeve, përpara fillimit të punimeve, duhet të njoftojë në seksionin e urbanistikës dhe Inspektoriatin Vendor të Mbrojtjes së Territorit të bashkisë, si dhe Inspektoriatin Kombëtar të Mbrojtjes së Territorit dhe Sekretariatin teknik të Këshillit Kombëtar të Territorit dhe Ujit, për lejet e ndërtimit të lëshuara nga KKTU.”Neni 5, përcakton se në pas Nenit 10, shtohet Neni 10/1, me përmbajtje :“Sekretariati Teknik i KKTU kryen monitorimin e procesit të punimeve të ndërtimit, kryesisht, apo në rast se vihet në dijeni nga qytetarët, nga subjektet e përcaktuara në këtë ligj, ose nga inspektoriatet sipas legjislacionit për inspektimet, për shkelje të lejeve të miratuara nga Këshilli Kombëtar i Territorit dhe Ujit, pasi të ketë vlerësuar situatën rast pas rasti, në varësi të kompleksitetit që mund të paraqesë projekti i miratuar nga KKTU”Neni 6, përcakton se në Nenin 13 bëhen këto ndryshime:a) në paragrafin e parë togfjalëshi “autoriteti vendor i zhvillimit të territorit” zëvëndësohet me togfjalëshin “autoriteti përgjegjës i zhvillimit të territorit”;b) paragrafi i katërt ndryshohet si më poshtë:“Agjencia Shtetërore e Kadastrës, kryen regjistrimin e objektit, në bazë të kërkesës së njësisë së qeverisjes vendore, apo Sekretariatit teknik të KKTU, sipas përgjegjësive në përputhje me legjislacionin për planifikimin dhe zhvillimin e territorit, për pronarët e truallit dhe subjektet, me të cilat zhvilluesi ka pasur aktmarrëveshje ose kontratë sipërmarrjeje.”c) paragrafi i pestë ndryshohet si më poshtë: “Njësia e qeverisjes vendore apo Sekretariati teknik i KKTU, sipas përgjegjësive në përputhje me legjislacionin për planifikimin dhe zhvillimin e territorit, janë të detyruar që të depozitojnë pranë Agjencisë Shtetërore të Kadastrës certifikatën e përdorimit brenda 60 ditëve nga lëshimi i saj.”Neni 7, përcakton se në Nenin 14/3 “Përgjegjësia e zhvilluesit”, bëhen këto shtesa:a) në pikën “2”, pas fjalëve “Inspektoriatin Kombëtar të Mbrojtjes së Territorit”, shtohet togfjalëshi “dhe Sekretariatin teknik të Këshillit Kombëtar të Territorit dhe Ujit (KKTU) për lejet e ndërtimit të lëshuara nga KKTU”.b) në pikën “3”, pas fjalës “Bashkitë”, shtohet togfjalëshi “dhe Sekretariati teknik i Këshillit Kombëtar të Territorit dhe Ujit.”Neni 8, saktëson teminologjinë e përdorur në ligjin ekzistues:Kudo në ligj bëhen këto zëvendësime në termat e mëposhtme: - “inspektorati ndërtimor e urbanistik i bashkisë/komunës/qarkut” zëvendësohen me “Inspektoriati vendor i mbrojtjes së territorit të bashkisë”;- “autoriteti përgjegjës i planifikimit dhe kontrollit të zhvillimit të territorit” dhe “autoriteti përkatës i planifikimit” zëvëndësohen me “autoriteti përgjegjës i zhvillimit të territorit”;- “leja e përdorimit” zëvëndësohen me “çertifikata e përdorimit”.Neni 9 përcakton hyrjen në fuqi të këtyre ndryshimeve pas 15 ditë pas botimit në “Fletoren zyrtare”. |

**Pyetjet**

|  |
| --- |
| Çështjet kryesore që mendojmë se duhet të diskutohen lidhur me këtë nismë ligjore janë:* A mendoni se përmbajtja e projektligjit “Për disa shtesa dhe ndryshime në ligjin nr.8402, datë 10.9.1998 “Për kontrollin dhe disiplinimin e punimeve të ndërtimit”, i ndryshuar”, saktëson/përcakton në mënyrë të plotë dhe të duhur aspektet teknike dhe proceduriale në fushën e zbatimit të punimeve të ndërtimit? Të tilla si: monitorimi i procesit të punimeve të ndërtimit, që kryhen mbi bazën e vendimeve të miratuara nga Këshilli Kombëtar i Territorit; vënia në dijeni të Sekretariatit Teknik të KKT-së, nga ana e subjekteve të përcaktuara në ligj, lidhur me të gjithë ndryshimet e mundshme në projekt?
* A mendoni se ka elementë të tjerë që duhet të përfshihen në këtë projektligj?
 |